CELEX: 32015R0782
Language: sl
Date: 2015-05-19 00:00:00
Title: Izvedbena uredba Komisije (EU) 2015/782 z dne 19. maja 2015 o spremembi Izvedbene uredbe Sveta (EU) št. 917/2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske, ter vključitvi ene družbe na seznam proizvajalcev iz Ljudske republike Kitajske iz Priloge I

20.5.2015   
            
            
               SL
            
            
               Uradni list Evropske unije
            
            
               L 124/9
            
         IZVEDBENA UREDBA KOMISIJE (EU) 2015/782
   z dne 19. maja 2015
   o spremembi Izvedbene uredbe Sveta (EU) št. 917/2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske, ter vključitvi ene družbe na seznam proizvajalcev iz Ljudske republike Kitajske iz Priloge I
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1),
   ob upoštevanju Izvedbene uredbe Sveta (EU) št. 917/2011 z dne 12. septembra 2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske (2), in zlasti člena 3 Izvedbene uredbe,
   ob upoštevanju naslednjega:
   A.   PREDHODNI POSTOPEK
   
   
               (1)
            
            
               Svet je z Izvedbeno uredbo (EU) št. 917/2011 v skladu s členom 9 Uredbe (ES) št. 1225/2009 uvedel dokončno protidampinško dajatev na uvoz keramičnih ploščic s poreklom iz Ljudske republike Kitajske (LRK) v Unijo.
            
         
               (2)
            
            
               Prvotna preiskava je bila omejena na vzorec kitajskih proizvajalcev izvoznikov v skladu s členom 17 Uredbe (ES) št. 1225/2009.
            
         
               (3)
            
            
               Svet je za vzorčene družbe uvedel individualne stopnje dajatve na uvoz keramičnih ploščic v razponu od 26,3 % do 36,5 %. Za sodelujoče proizvajalce izvoznike, ki niso bili vključeni v vzorec, je bila uvedena stopnja dajatve v višini 30,6 %. Seznam sodelujočih proizvajalcev izvoznikov, ki niso bili vključeni v vzorec, je v Prilogi I k Izvedbeni uredbi (EU) št. 917/2011. Poleg tega je bila uvedena dajatev na ravni države v višini 69,7 % za uvoz keramičnih ploščic kitajskih družb, ki se niso javile ali niso sodelovale v preiskavi.
            
         
               (4)
            
            
               Seznam sodelujočih proizvajalcev izvoznikov iz Priloge I k Izvedbeni uredbi (EU) št. 917/2011 je bil spremenjen z Izvedbeno uredbo (EU) št. 567/2012 (3).
            
         
               (5)
            
            
               Člen 3 Izvedbene uredbe (EU) št. 917/2011 določa, da kadar kateri koli proizvajalec keramičnih ploščic iz LRK predloži dovolj dokazov, da:
               
                           1.
                        
                        
                           ni izvažal keramičnih ploščic s poreklom iz LRK v Unijo v obdobju preiskave od 1. aprila 2009 do 31. marca 2010;
                        
                     
                           2.
                        
                        
                           ni povezan z nobenim izvoznikom ali proizvajalcem, za katerega veljajo protidampinški ukrepi, uvedeni z navedeno uredbo, ter
                        
                     
                           3.
                        
                        
                           je bodisi dejansko izvažal zadevno blago v Unijo ali prevzel nepreklicno pogodbeno obveznost, da izvozi znatno količino v Unijo, šele po koncu obdobja preiskave, torej po 31. marcu 2010,
                        
                     se člen 1(2) navedene uredbe lahko spremeni tako, da se novemu proizvajalcu izvozniku odobri stopnja dajatve, ki se uporablja za sodelujoče družbe, ki niso vključene v vzorec, in sicer tehtana povprečna dajatev v višini 30,6 %.
            
         B.   ZAHTEVEK ZA STATUS NOVEGA PROIZVAJALCA IZVOZNIKA
   
   
               (6)
            
            
               Proizvajalec izvoznik iz LRK („vložnik“) je trdil, da izpolnjuje vsa tri merila iz uvodne izjave 4 in bi zato moral imeti enako stopnjo dajatve kot tista, ki se uporablja za sodelujoče družbe, ki niso vključene v vzorec. Da bi utemeljil svoje trditve, je predložil izpolnjene vprašalnike in ustrezna dokazila.
            
         
               (7)
            
            
               Evropska komisija je preučila dokaze in ugotovila, da vložnik izpolnjuje vsa tri zgoraj navedena merila in se ga zato lahko šteje za novega proizvajalca izvoznika.
            
         
               (8)
            
            
               V skladu s tem je treba vložnika dodati k družbam iz Priloge I k Izvedbeni uredbi (EU) št. 917/2011 in mu posledično določiti stopnjo dajatve v višini 30,6 %.
            
         
               (9)
            
            
               Vložnik in industrija Unije sta bila obveščena o ugotovitvah preiskave ter sta imela možnost predložiti pripombe. Prejeta ni bila nobena pripomba.
            
         
               (10)
            
            
               Ta uredba je v skladu z mnenjem odbora, ustanovljenega s členom 15(1) Uredbe (ES) št. 1225/2009 –
            
         SPREJELA NASLEDNJO UREDBO:
   Člen 1
   Na seznam proizvajalcev izvoznikov iz Ljudske republike Kitajske iz Priloge I k Izvedbeni uredbi (EU) št. 917/2011 se doda naslednja družba:
   
      
                  Družba
               
               
                  Dodatna oznaka TARIC
               
            
                  „Everstone Industry (Qingdao) Co., Ltd.
               
               
                  B998 “
               
            
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. maja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  UL L 238, 15.9.2011, str. 1.
   
      (3)  Izvedbena uredba Sveta (EU) št. 567/2012 z dne 26. junija 2012 o spremembi Izvedbene uredbe (EU) št. 917/2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske, ter vključitvi ene družbe na seznam proizvajalcev iz Ljudske republike Kitajske iz Priloge I (UL L 169, 29.6.2012, str. 11).